**Tisztelt Partnerünk!**

**Tájékoztató megszűnt illetve átsorolt állati melléktermék (ÁMT) cikkszámokról:**

A 2025. január 1-jétől érvényes Szolgáltatási díjak (listaár) jegyzéke nem kizárólag az egyes állati melléktermékek kezelésével összefüggő díjak mértékében került módosításra, abban új cikkszámokat is talál tisztelt Partnerünk. A hatósági ellenőrzések során szerzett tapasztalatok, visszajelzések alapján, egyes állati eredetű melléktermékek elnevezését, besorolását pontosítottuk, a honlapunkon (<https://www.atev.hu/termekeink>) megtalálható az állati melléktermékek besorolását megkönnyítő segédletünket is ennek alapján frissítettük.

Tájékoztatjuk, hogy 2025.január 1 napjától csak a listaárak jegyzékben felsorolt állati melléktermékre tudjuk rendelését fogadni.

Amennyiben az alábbi cikkszámok szerepelnek a szolgáltatási szerződésének felrakóhely adatlapján, abban az esetben adategyeztetés céljából keresse meg munkatársainkat a **szerzodeskotes@atev.hu****.** e-mail címen.

* *102059 Keltetői ÁMT*
* *102185 Mésziszap*
* *102090 Zsíros kacsacsont*
* *102095 Baromfiháj*
* *102413 Húsféleség csomagolóanyaggal szennyezett*
* *102122 Paraffinos toll*

Budapest, 2024. december 19.

ATEV Zrt.